 WATU wapatao tisa wamekufa na wengine 26 wamejeruhiwa kutoka na mlipuko wa mabomu, uliotokea kwenye daraja mpakani mwa Nigeria na Cameroon.Gavana wa Mkoa wa Kaskazini wa Cameroon, Midjinyawa Bakary alisema kwamba mlipuko huo ulitokea baada ya mtoto anayesadikiwa kuwa na umri wa chini ya miaka 10, kukuta bomu kwenye shimo la taka na kulichukua kama chuma chakavu.Mkazi wa Gamborou alisema kuwa mtoto huyo aliyekuwa akichezea bomu hilo, pia ni miongoni mwa watu waliopoteza maisha. Kwa mujibu wa Gavana wa Cameroon, watu wote waliopoteza maisha ni raia wa Nigeria.Kwa waliojeruhiwa wamo wa Cameroon wengi. Mashuhuda wanasema baadhi ya waliojeruhiwa walikatika mikono. Eneo hilo la daraja ni muhimu kwa biashara kati ya Nigeria na Cameroon. Haikuelezwa ni namna gani na kwa nini mlipuko huo, uliachwa kwenye shimo la taka.